cyanic-selkie/wikianc huggingface dataset:
Սպանություն արևելյան ճեպընթացում (ֆիլմ, 2017)
Նկարահանման շրջանն սկսվել է 2016 թվականի նոյեմբերին Միացյալ Թագավորությունում․ կինոնկարը վերջին տասնամյակների ընթացքում նկարահանված այն քիչ ֆիլմերից մեկն է, որտեղ 65 մմ տեսախցիկներ են օգտագործվել։ «Սպանություն արևելյան ճեպընթացում» ֆիլմի համաշխարհային պրեմիերան տեղի է ունեցել 2017 թվականի նոյեմբերի 2-ին Լոնդոնում՝ Ալբերտ թագավորական սրահ ում։ Միացյալ Թագավորության կինոթատրոններում ցուցադրվել է 2017թ․ նոյեմբերի 3-ին, իսկ Միացյալ Նահանգներում՝ 2017թ․ նոյեմբերի 10-ին, 20th Century Fox կինոընկերության կողմից ։ Ֆիլմն ամբողջ աշխարհում հավաքել է ավելի քան 351 միլիոն դոլար և ստացել քննադատների խառն ու դրական արձագանքներ․ գովասանքներ դերասանական կազմի դերակատարման ու պրոդյուսերական արժանիքների, բայց նաև քննադատություններ սցենարի և նախորդ տարբերակներին նոր բան չավելացնելու համար ։
Շարունակությունը՝ «Մահ Նեղոսի վրա», նախատեսվում է ցուցադրել Միացյալ Նահանգների թատրոններում 2022թ․ փետրվարի 11-ին։
Առևտրական Մարկելովի տուն
Պատմություն
Դ. Մ. Մարկելովի տունը համարվում է Ալլան Շուլմանի նախագծած ամենահաջողված շենքերից մեկը։ Ֆիննական ազգային ռոմանտիզմի ոճով ձևավորված սիմետրիկ ճակատը` պատմական տարրերով, առանձնանում էր Կարելիայի բուսական և կենդանական աշխարհը ներկայացնող նատուրալիստական զարդանախշերով։ Զարդաքանդակների առավել ուշագրավ տարրերից են արջերի չորս քանդակները։ Վիբորգի ճարտարապետներն ու քանդակագործները հետագայում էլ անդրադարձել են արջի պատկերին` որպես Կարելիայի խորհրդանիշերից մեկի (մասնավորապես, հայտնի դարձան արջերի կայարանների քանդակները և արջուկով երիտասարդի արձանը)։ Մարկելովի տան զարդերը դարձել են Վիբորգը գրականության մեջ որպես «յոթ արջի քաղաք» բնորոշելու պատճառներից մեկը։
Սպանություն արևելյան ճեպընթացում (ֆիլմ, 2017)
Սյուժե
1934թ․ հռչակավոր բելգիացի դետեկտիվ Էրքյուլ Պուարոն բացահայտում է մի գողություն Երուսաղեմում՝ Սուրբ Հարության տաճար ում։ Նա ՕԿԽ ունի, կյանքում ձգտում է հավասարակշռության ու համարում է, որ իր՝ ստերը բռնելու ունակությունը անեծք է։ Իր ընկերը՝ Բուկը՝ շքեղ Արևելյան ճեպընթաց երկաթուղային շարժման ծառայության տնօրենի զարմիկը, նրա Լոնդոն վերադառնալու համար գնացքում մի տեղ է գտնում։ Պուարոն գնացք է նստում Բուկի ու 13 այլ ուղևորների հետ․
Առևտրական Մարկելովի տուն
Պատմություն
Արջի արձանների հետ մեկտեղ, որոնք զարդարում էին չորրորդ հարկի պատուհանների քիվերն ու բազմանկյուն կարկառամասերը, ճակատային զարդաքանդակները ընդգրկում են կաղնու ճյուղերի պատկերներ, սկյուռներ և թռչուններ։ Առաջին հարկը, որը նախատեսված է առևտրային նպատակներով, հարդարված է գրանիտով, իսկ հիմնական մուտքը, որը զարդարված է հռոմեական ոճով, իրենից ներկայացնում է շքամուտք։ Վերին հարկերից յուրաքանչյուրն իրենից ներկայացնում է մեկ մեծ բնակարան` պատուհանները զարդարված Տյուդորի ժամանակաշրջանի ոճով։
Ֆինլանդիայի անկախության հռչակումից հետո «Դ. Մարկելով և Կո» ընկերության գործերը վատացել են։ 1925 թվականին մահացել է Պիտեր Դամիանովիչ Մարկելովը, որը, ինչպես և իր հայրը, հայտնի էր որպես Վիբորգի ռուս համայնքի բարերար։ 1929 թվականին ընկերությունը փակվել է։ 1927 թվականից ի վեր Մարկելովի տունը պատկանել է Torkkeli ընկերությանը, որն այնտեղ ունեցել է իր սեփական խանութը։ Վերակառուցման ընթացքում ավելացել են բնակարանների քանակը, որոնցից մեկում շարունակել է ապրել սնանկ ճանաչված ընկերության հիմնադրի թոռը` Սերգեյ Պետրովիչ Մարկելովը։ 1939 թվականի ամռանը շենքն ընդլայնելու նպատակով Torkkeli ընկերության կողմից քանդվել է հարևան տարածքում գտնվող փայտե տունը, բայց նոր շենքի կառուցումը, որը սկսվել է 1939 թվականի սեպտեմբերին, ընդհատվել է խորհրդա-ֆիննական պատերազմի (1939-1944) պատճառով։
Սպանություն արևելյան ճեպընթացում (ֆիլմ, 2017)
Սյուժե
Ռատչեթը, ով անանուն սպառնացող նամակներ էր ստանում, Պուարոյին առաջարկում է երեքօրյա ուղևորության ընթացքում վարձվել որպես իր թիկնապահ։ Այնուամենայնիվ, Պուարոն հրաժարվում է՝ նրան չհավանելու պատճառով։ Այդ գիշեր Պուարոն Ռատչեթի սենյակից ձայներ է լսում և տեսնում կարմիր կիմոնո յով ինչ-որ մեկին միջանցքով վազելիս։ Ձնակույտը տեղահանում է գնացքի շարժիչը, որի պատճառով ուղևորները ճանապարհին են մնում։
Առևտրական Մարկելովի տուն
Պատմություն
Պատերազմի ընթացքում առևտրականի վնասված տունը վերականգնվել է պարզեցված նախագծով։ Շենքը զրկվել է իր բարձր տանիքից և գմբեթավոր պատուհանների կարկառամասից։ Հետագա նորոգումների (այդ թվում՝ 2018 թվականին կատարված վերանորոգումները) ընթացքում չեն նախատեսել բարձր տանիքի և գմբեթավոր պատուհանների կարկառամասի վերականգնում։
Սպանություն արևելյան ճեպընթացում (ֆիլմ, 2017)
Սյուժե
Ավելի շատ ապացույցներ են հետզհետե ի հայտ գալիս, այդ թվում արյունաթաթախ թաշկինակ և տիկին Հաբարդի խցիկում վագոնավարի համազգեստի մի կոճակ։ Ավելի ուշ կարմիր կիմոնոն հայտնաբերվում է հենց Պուարոյի ճամպրուկում, իսկ վագոնավարի համազգեստը՝ հարցաքննվող ուղևորներից մեկի խցիկում։ Հաբարդը հանկարծ թիկունքից դանակի հարված է ստանում․ նա ողջ է մնում, սակայն չի կարողանում ճանաչել մեղավորին։ Պուարոն բացահայտում է, որ ուղևորներից շատերը անձնական կապեր են ունեցել Արմսթրոնգ ընտանիքի հետ, և երևան հանում նրանց թաքնված անցյալները։ Երբ Պուարոն հարցաքննում էր Դեբենհամին, Արբութնոտը կրակում է նրա ուսին, բայց Բուկը խանգարում է վերջինիս սպանել Պուարոյին։
Առևտրական Մարկելովի տուն
Պատմություն
2012 թվականին ձախողվել է «Տորկելյան ռատուշայի» կառուցման փորձը. դա բնակելի շենք էր, որը նախագծվել էր այն տեղամասում, որտեղ Torkkeli ընկերության կողմից 1939 թվականին նախատեսվել էր նոր շենք կառուցել։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:1904 հիմնադրումներ Կատեգորիա:Վիբորգի ճարտարապետական հուշարձաններ Կատեգորիա:Վիբորգի եկամտաբեր տներ
Սպանություն արևելյան ճեպընթացում (ֆիլմ, 2017)
Սյուժե
Պուարոն բոլոր կասկածյալներին հավաքում է գնացքից դուրս ու երկու տարբերակ առաջարկում, թե ինչպես է մահացել Կասեթին։ Առաջինը պարզ է, բայց չի համապատասխանում բոլոր փաստերին․ նրա թշնամիների գործակալը, քողարկված որպես վագոնավար, գնացք է բարձրացել նախորդ կայարանում, սպանել Կասեթիին և գնացքի հեռանալուն պես փախել։ Երկրորդն ավելի բարդ է․ յուրաքանչյուր կասկածյալ ինչ-որ կերպ կապ է ունեցել Արմսթրոնգների, Սյուզանի կամ նրա դատավարության հետ, և բոլորն էլ Կասեթիին սպանելու դրդապատճառ ունեին։ Հաբարդը հաստատում է Պուարոյի երկրորդ տեսությունը՝ ընդունելով, որ ինքը պլանավորել է սպանությունն ու խնդրել մյուսներին օգնել իրեն։ Մնացած բոլոր ուղևորներն ու Միշելը հերթով դանակահարել են Կասեթիին։ Դեբենհամն էր հագել կիմոնոն, իսկ Արբութնոտը դանակահարել էր Հաբարդին՝ առանց նրա կյանքը վտանգելու, որպեսզի համոզի Պուարոյին մարդասպանի միայնակ լինելը։ Պուարոն մարտահրավեր է նետում ուղևորներին ու Միշելին՝ բռնագրաված ատրճանակով կրակել իրեն, քանի որ նա միակն է, ով կարող է բացահայտել նրանց դավադրությունը․ Բուկը կարող է ստել, բայց ճշմարտությամբ ու հավասարակշռությամբ տարված Պուարոն չի կարող։ Հաբարդը խլում է ատրճանակն ու փորձում ինքն իրեն կրակել, բայց այն լիցքավորված չէր․ Պուարոն ուզում էր տեսնել, թե ինչպես կարձագանքեն կասկածյալները, և նրա արձագանքը հաստատում է, որ նրանցից ոչ ոք հոգով մադասպան չէ։
Սան Պաուլու դի Օլիվենսա
Սան Պաուլու դի Օլիվենսա (São Paulo de Olivença), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի հարավարևմտյան մարզ վարչական մեզոշրջանի մեջ։ Մտնում է միկրո–տնտեսական և վիճակագրական Ալտու Սոլիմոյնսում։ Բնակչությունը կազմում է 32067 մարդ (2008 թվականի տվյալներով)։
Սպանություն արևելյան ճեպընթացում (ֆիլմ, 2017)
Սյուժե
Երբ գնացքն արդեն վերանորոգված էր, Պուարոն եզրակացնում է, որ իրենց դեպքում արդարությունն անհնար է, քանի որ Կասեթին արժանի էր մահվան, բայց նրանցից ոչ ոք արժանի չէր բանտ ընկնելու։ Առաջին անգամ Պուարոն ստիպված էր լինելու ապրել ստի ու անհավասարակշռության մեջ։ Նա Հարավսլավիայի ոստիկանությանն է ներկայացնում միայնակ մարդասպանի տեսությունը, ինչը նրանք ընդունում են՝ մյուսներին թույլ տալով լքել գնացքը։ Երբ Պուարոն ցած է իջնում, բրիտանական բանակի մի լրաբեր խնդրում է նրան հետաքննել «սպանությունը արյունոտ Նեղոսի վրա», ինչին նա համաձայնում է։
Սան Պաուլու դի Օլիվենսա
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Սպանություն արևելյան ճեպընթացում (ֆիլմ, 2017)
Արտադրություն
20th Century Fox-ը նախագիծը հայտարարեց 2013 թվականի դեկտեմբերին ։ Մայքլ Գրինը Սպանություն «Արևելյան ճեպընթացում» գրքի նոր էկրանավորման սցենարիստն է։ 2015 թվականի հունիսի 16-ին 20th Century Fox-ը բանակցություններ է վարում Քեննեթ Բրանայի հետ ։ 2015 թվականի նոյեմբերի 20-ին հայտարարվեց, որ Բրանան կգլխավորի ֆիլմը Էրքյուլ Պուարոյի դերում ։
Ծանոթագրություններ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:20th Century Fox ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Բրիտանական վեպերի էկրանավորումներ Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:2017 դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Բրիտանական քրեական ֆիլմեր Կատեգորիա:Բրիտանական դրամա ֆիլմեր Կատեգորիա:Ագաթա Քրիստի Կատեգորիա:Ֆրանսերեն ֆիլմեր Կատեգորիա:Բրիտանական թրիլեր ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ռիմեյք ֆիլմեր Կատեգորիա:Ֆիլմեր վրեժի մասին
Ֆրանսերենը Կանադայում
Ֆրանսերենը Կանադայում, Կանադայի երկու պետական լեզուներից մեկը անգլերենին զուգահեռ։ Ամբողջ Կանադայում խուսող կանադացիների թիվը հասնում է 7,2 միլիոնի (բնակչության 20.6%, 2016 թվականի տվյալներով) ։ Կանադայի ֆրանսախոս քաղաքացիները մարդահամարի ժամանակ համարվում են ֆրանկոֆոններ (նախկինում՝ ֆրանկոկանադացիներ), որոնցից հետագայում առանձնանում են քվեբեկցիները, ֆրանկո-օնտարիոցիները, աքադացիները և այլ խմբեր։ Կանադայի ֆրանկոֆոնների 90%-ից ավելին ապրում է Քվեբեկում, Օնտարիոյում և Նյու Բրանսուիկում (Ակադիա)։
Պատմություն
Նոր Ֆրանսիայի վրա հարձաման ժամանակաշրջանում ֆրանսերենը շատ հալածանքների է ենթարկվել բրիտանական իշխանությունների կողմից։ Աքադիայի ֆրանսախոս ազգաբնակչության 75 -ը արտաքսվել կամ սպանվել են տեղահանության ժամանակ։ Չնայած անգլո-քվեբեկական վերնախավի ադմինիստրատիվ ճնշմանը, Քվեբեկի ուժեղ նահապետա-կաթոլիկական ավանդույթները, ֆրանկոկանադակացիների ծնելիության բարձր աճի հետ միասին թույլատրվեցին պահպանել լեզվական արեալը տվյալ մարզի շրջանակներում։ Ավելին, ֆրանկոկանադացիներիը շարունակեցին ուսումնասիրել Կանադայի արևմտյան և հյուսիսային շրջանները, որտեղ 19-րդ դարի սկզբին մինչև Եվրոպայի զանգվածային ներգաղթը, ֆրանսերենը շատ տարածված էր։ Ֆրանսերենի հիման վրա ձևավորվեց Կանադայի ֆրանկո-կրեոլական լեզուն, ինչպես նաև հատուկ շփման լեզու՝ միչիֆը։ Չնայած լեզվախմբերի անգլիականացմանը, քվեբեկցի ֆրանսախոսների մեծամասնությունը չի անգլիականացվել և շարունակում է պայքարը լեզվական իրավունքների համար։ 1960-ական թվականների խաղաղ հեղափոխությունը բարենպաստ պայմաններ ստեղծեց Քվեբեկում ֆրանսերենի դիրքի ամրապնդման համար։ Շուտով բարելավվեց ֆրանկոֆոն աքադացիների վիճակը՝ կարողանալով հետ վերցնել ֆրանսախոս Մոնկտոնական համալսարանը։
Անգլիականություն
1759-ից հետո Կանադայի ֆրանկոֆոնների մասնաբաժինը աստիճանաբար նվազեց, անգլոֆոնների և ալլոֆոնների զանգվածային ներգաղթի ժամանակ, ինչն առաջացրեց հակումը անգլերենի նկատմամբ։ 1840-1860 թվականներին Կանադայի անգլախոս բնակչությունը գերազանցեց ֆրանսախոս բնակչությանը։ Հետագայում այս ամենը սկսեց աճել։ Առաջին փուլում Կանադայում ֆրանսերենի ազդեցությունը կանադական անգլերենի վրա զգալի էր, սակայն 19-րդ դարի երկրորդ կեսից անգլերենին փոխարինեց ֆրանսերենը։ Հաշվի առնելով Կանադայի ֆրանսիական լեզվի անորոշ կարգավիճակը, բրիտանական վարչակազմն ամեն ինչ անում էր ֆրանսերենը վերացնելու համար, և անգլո-ամերիկյան անմիջական փոխառությունների թիվը զգալի էր մինչև 20-րդ դարի կեսը։ Ֆրանսերենն ակտիվորեն օգտագործվել է որպես լեքսիկոն հատկապես այն ժամանակ, երբ արդյունաբերության աշխատանքային լեզուն դարձավ անգլերենը, իսկ ֆրանսերենին սկսեցին ուշադրություն չդարձնել։ Խաղաղ հեղափոխությունից և ֆրանսերենի պաշտոնական կարգավիճակի ընդլայնումից հետո, ֆրանկո-քվեբեկցիների փոխառնությունները կտրուկ նվազեցին։ Այսպիսով, նույնիսկ STOP-ի փոխարեն սկսեց օգտագործել ARRÊT-ը։ Ֆրանսերենը տարածված է Կանադայի մի քանի տարածաշրջաններում, դրանք են՝
Ֆրանսերենը դպրոցներում
Կանադայի բազմաթիվ անգլալեզու դպրոցներում (հիմնականում Օնտարիոյում) կա «ֆրանսիական թեքումով» ծրագիր, որտեղ բոլոր առարկաները կամ առարկաների կեսը դասավանդվում են ֆրանսերենով։
Արամ Սալբի
Սալբի Արամ, հայ գրող, հասարակական գործիչ, բժիշկ։
Կենսագրություն
Ծնվել է մոտավորապես 1888 թվականին Կեսարիա քաղաքում։ Իսկական անունը եղել է Արամ Սալբի Սահակյան։ Ավարտել է Կեսարիայի Սուրբ Կարապետ վանքի ժառանգավորաց վարժարանը ([1906 թ.), հետագայում՝ Բեյրութի ֆրանսիական համալսարանի բժշկական ֆակուլտետը։ Բեյ­րու­թում ուսանելու տարիներին անդամագրվել է ՀՅԴ կուսակցությանը։ Ա. Սալբի գրչանունով աշխատակցել է «Ազա­տա­մարտ» պարբերականին։
1914-1918 թվականներին Առա­ջին հա­մաշ­խար­հա­յին պա­տե­րազմի ընթացքում զորակոչվել է օս­մա­նյան բա­նակ և ծառայել որպես զինվորական բժիշկ։ Պատերազմի ընթացքում գերի է ընկել անգլիական կողմին։ Որպես ռազմագերի տեղափոխվել է Պորտ Սաիդ, որտեղ եղել է մուսալեռցի գաղթականների բժիշկը։ Այդ օրերի հուշերը տպագրել է իր «Ալե­ակ­ներ և խլե­ակ­ներ» և «Մեր խաչը» գրքերում։ 1918 թվականին գերությունից վերադարձել է Կ.Պո­լիս։ Հետպատերազմյան տարիներին անունը փայլել է Կ.Պոլսի ազգային և գրական շրջանակներում։ Աշխատակցել է Կ.Պոլսում հրատարակվող «Ճա­կա­տամարտ» թերթին։ Ապա մի քանի տարի ապրել է Փա­րի­զում, որտեղ ևս զբաղվել է հանրային գործունեությամբ։
1922 թվականից հաստատվել է Ռումինիայում։ Ավելի քան 20 տարի ռումինահայ թեմական պատգամավորական ժողովում ներկայացրել է Բազարջիկի և Բուխարեստի հայ համայնքները։ Այլ բժիշկների հետ գլխավորել է Բուխարեստի «Դեղլիու» հայկական բուժարանի աշխատանքները, անվճար բուժումով ապահովել կարիքավոր հայերին, ինչպես նաև պատերազմի ժամանակ՝ 1942 թվականից 1945 թվականներին բժշկական և այլ անհրաժեշտ օգնություն է ցույց տվել խորհրդային ռազմագերիներին։
Ալլան Շուլման
Կարլ Ալլան (Վալդեմար) Շուլման (Carl Allan (Valdemar) Schulman, ), ֆինն ճարտարապետ, ով ստեղծագործել է հյուսիսային մոդեռն ոճով։
Կենսագրություն
1889 թվականին ավարտել է Հելսինկիի պոլիտեխնիկական ուսումնարանը։ Աշխատել է Արգենտինայում, Գերմանիայում, Հոլանդիայում, Դանիայում և Շվեդիայում։ 1899 թվականին վերադառնալով իր հայրենիք՝ պատվեր է ստացել Խալիլա առողջարանի կառուցման համար (այժմ ՝ «Սոսնովի Բոր» առողջարան)։ 1906-1932 թվականներին Շուլմանն աշխատել է որպես Վիբորգի գավառական ճարտարապետ։ Այդ տարիների ընթացքում նա Վիբորգի համար նախագծել է տասից ավելի բազմաբնակարան շենքեր` ազգային ռոմանտիզմի ոճով։ Նա նաև նախագծել է շենքեր Տերիոկիում (Զելենոգորսկ) և Կուոկկալում (Ռեպինո)։
Արամ Սալբի
Կենսագրություն
Մահացել է 1968 թվականի հունիսին, Բուխարեստում, մոտավորապես 80 տարեկան հասակում։
Գրականություն
Կատեգորիա:Սփյուռքահայ բժիշկներ Կատեգորիա:Սփյուռքահայ գրողներ Կատեգորիա:Սփյուռքահայ հասարակական գործիչներ Կատեգորիա:Գրական կեղծանուններով հայտնի հեղինակներ
Ալլան Շուլման
Կառույցներ
Մոդեռն ոճով կառուցվել է երկու տուն, որոնք ձևավորում էին Վիբորգի Կարմիր ջրհորի հրապարակի մուտքը, «Օտսո» բաժնետիրական ընկերության նախկին գրասենյակն ու բնակարանները (1903) և «Արինա» ընկերության շենքը, ներկայումս բնակելի շենքեր։ Շուլմանի հայտնի գործերից են` վաճառական Դ. Մարկելովի նախկին բնակելի շենքը (Տորկելինկատու, 6, այժմ՝ Լենինի պողոտա), այժմ` գրախանութ (1903) և համանման ոճի բնակելի շենք Ագրիկոլանկատուի (Պուշկինսկայա) 6 (1902) հասցեում։ Շուլմանի նախագծով 1904 թվականին Սանկտ Պետերբուրգում կառուցվել է Ի. Վ. Բեսսերի տունը (այժմ ՝ Վլադիմիրսկու պողոտա, 19)։ Ավելի ուշ կառուցված շենքերում ճարտարապետը շեղվել է ազգային ռոմանտիզմի սկզբունքներից։ Դրա օրինակն է 5-հարկանի շենքը Լենինգրադյան պողոտայում, 9 (1909) և նախկին համատեղ կրթության դպրոցը (այժմ` թիվ 11 միջնակարգ դպրոց, Դպրոցական հրապարակ, 5)։
Արտաքին հղումներ
Կատեգորիա:Ֆինն ճարտարապետներ Կատեգորիա:Վիբորգի ճարտարապետներ
Էնտր (Արդեշի գավառ)
Էնտր (Intres), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 116 մարդ, բնակչության խտությունը` 11.54 մարդ/կմ²։ Բնակավայրը զբաղեցնում է 10.05 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 95 կմ հարավ-արևմուտք, Պրիվա քաղաքից` 34 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 77 աշխատունակ (15-64 տարեկան) բնակիչ, որոնցից ակտիվ էին 54-ը, իսկ ոչ ակտիվները` 23։ Ակտիվության ցուցանիշը կազմում է 70,1 %։ 54 աշխատունակ մարդկանցից աշխատել է 49 անձ (29 տղամարդ և 20 կին)։ Գործազուրկ են եղել 5 անձ (2 տղամարդ և 3 կին)։ 23 անաշխատունակներից 2-ը եղել են աշակերտներ կամ ուսանողներ, 13-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Էլեկտրաստատիկ դաշտ
Անշարժ լիցքերի ստեղծած դաշտն անվանում են էլեկտրաստատիկ դաշտ։ Այն ժամանակի ընթացքում չի փոխվում։ Էլեկտրաստատիկ դաշտը ստեղծվում է միայն էլեկտրական լիցքերով։ Այն գոյություն ունի լիցքերը շրջապատող տարածության մեջ և նրանց հետ անբաժանելիորեն կապված է։ Էլեկտրաստատիկ դաշտի լարվածության գծերը փակ գծեր չեն, նրանք սկսվում են դրական լիցքերից և վերջանում բացասական լիցքերի վրա։ Ուժագծերը չեն կարող հատվել, քանի որ հատման կետում կստացվեր, որ լարվածության վեկտորն ունի երկու ուղղություն։ Ուժագծերի միջոցով կարելի է դատել լարվածության վեկտորի ոչ միայն ուղղության, այլև մեծության մասին։ \vec E ունի մոդուլն ուղիղ համեմտական է տվյալ կետում \vec E- ին ուղղահայաց միավոր մակերևույթով անցնող ուժագծերի թվին, այսինքն ուժագծերի խտությանը։ Կետային լիցքի դաշտի ուժագծերն ինչպես նաև տարանուն լիցքավորված թիթեղների միջև համասեռ էլեկտրաստառտիկ դաշտի ուժագծերն ունեն հետևյալ տեսքը։
Եզրակացություններ
Վերը նշվածից կարելի է հանգել հետևյալ եզրակացությունների.
1) Դաշտի լարվածությունը հաղորդչի ներսում ամենուրեք պետք է հավասար լինի զրոյի՜ E = 0 ։
2) Հաղորդչի ներսում բոլոր կետերում դաշտի պոտենցիալը պետք է լինի նույնը(ϕ = const), և, մասնավորապես, էլեկտրաստատիկ դաշտում հաղորդչի մակերևույթը պիտի լինի համապոտենցիալ։
3) Երկրորդ կետից հետևում է, որ դաշտի լարվածությունը հաղորդչի մակերևույթի վրա յուրաքանչյուր կետում պետք է ուղղված լինի մակերևույթի նորմալի ուղղությամբ, քանի որ դաշտի լարվածության գծերը պիտի լինեն ուղղահայաց համապոտենցիալներին։
4) Եթե հաղորդչին հաղորդել որոշակի լիցք, ապա չկոմպենսացված լիցքերը որևէ σ խտությամբ կբաշխվեն միայն հաղորդչի մակերևույթով։ Դիէլեկտրիկի մի մակերևույթի վրա ի հայտ են գալիս դրական, իսկ մյուսի վրա բացասական կապված լիցքեր։ Նույնը տեղի է ունենում ոչ բևեռային դիէլեկտրիկների հետ, որոնք արտաքին էլեկտրական դաշտում նույնպես բևեռանում են։ Սակայն մեխանիզմը այստեղ այլ է։ Դրական և բացասական լիցքերը տեղաշարժվում են դեպի հակադիր կողմեր և ոչ բևեռային մոլեկուլը դառնում է դիպոլ, որի առանցքն ուղղված է արտաքին էլեկտրական դաշտի ուղղությամբ։ Սնամեջ հաղորդչում ավելցուկային լիցքը բաշխվում է այնպես, ինչպես հոծ հաղորդչի վրա, այսինքն նրա արտաքին մակերևույթով։ Հավասաոակշռության վիճակում ավելցուկային լիցքերը խոռոչի ներքին մակերևույթի վրա չեն կարող դասավորվել։ Գտնենք լիցքավորված հաղորդչի մակերևույթի մոտակայքում էլեկտրական դաշտի E լարվածության և նրա մակերևույթի վրա եղած լիցքերի մակերևութոյին σ խտու- թյան միջև կապը։ Դրա համար կիրառենք Գաուսի թեորեմը մի ոչ մեծ գլանային մակերևույթի համար, որը կազմված է հաղորդչի մակերևույթին տարած նորմալնե- րով (համընկնում է D շեղման վեկտորի ուղղության հետ) և ΔS մեծության հիմքեր- ով, որոնցից մեկը դասավորված է հաղորդչի ներսում, իսկ մյուսը՝ նրանից դուրս (տես նկ.)։ Քանի որ հաղորդչի ներսում E = 0, հետևաբար, նաև - D ն զրո է, հոսքը գլանային մակերևույթի ներքին մասով հավասար է զրոյի։ Հաղորդչից դուրս՝ նրա անմիջական մոտակայքում դաշտի E լարվածությունն ուղղված է հաղորդչի մակերևույթի նորմալի ուղղությամբ։ Հետևաբար, գլանի դուրս ցցված կողմնայինքանի որ \vec D ուղղահայաց է \vec n, հոսքը ևս հավասար է զրոյի։ Արտաքին հիմքի համար, քանի որ \vec D || \vec n, հոսքը հավասար է DΔS (ենթադրվում է, որ արտաքին հիմքը շատ մոտ է դասավորված հաղորդչի մակե- րևույթին)։ Գլանի ներսում պարփակված լիցքերի քանակը հավասար է σΔS, և Գաուսի թեորեմի համաձայն DΔS =σΔS⇒D=σ։ Այսպիսով, էլեկտրաստատիկ դաշտի լարվածությունը հաղորդչի մակերևույթի մոտ որոշվում է լիցքերի մակերևույթային խտությամբ։ Կարելի է ցույց տալ, որ այս պնդումը ճիշտ է նաև կամայական ձևի հաղորդչի համար։
Աղբյուրներ
Կատեգորիա:Էլեկտրաստատիկա
Գրտնակ
Գրտնակ, գլանաձև խոհարարական գործիք` նախատեսված խմորը հարթեցնելու,որոշ դեպքերում մեծացնելու,երկարացնելու և շերտի վերածելու համար։ Հիմնականում պատրաստվում է փայտից` բռնակներով գլանի տեսքով։ Ժողովրդական, բարբառային անվանումներն են` խմորաբացիկ, օխլավ, վրթանակ, գլան, թմբի, լողիկ, ղուղան, ալրթանակ, գըրդնակ, գռդնակ, գռնակ (գլանաձև ողորկ փայտ, որով բացում, տափակեցնում են խմորը)։
Գրտնակի երկու տեսակ գոյություն ունի՝ գրտնակ և օխլավ։ Գրտնակը հաստ գլան է` երկու կողմից բռնակներով։ Օխլավը ողորկ փայտե բարակ գլան է, որով գրտնակած խմորը բացում են ավելի նուրբ շերտով։
Պատկերասրահ
Կատեգորիա:Խոհանոցային գործիքներ
Կրասնոդար ՖԱ
Կրասնոդար (Краснодар), ռուսական ֆուտբոլային ակումբ, Ռուսաստանի դաշնության Կրասնոդար քաղաքում։ Հանդես է գալիս Ռուսաստանի առաջնությունում. Հիմնադրվել է 2008 թվականին, հիմնադրման պաշտոնական օրը նշվում է 2008 թվականի փետրվարի 22-ին, երբ ակումբը պրոֆեսիոնալի կարգավիճակ է ստացել։
Առաջին տարիները
Ակումբը հիմնադրվել է 2008 թվականին։ Ստեղծման նախաձեռնողը և ակումբի սեփականատերը Սերգեյ Նիկոլայի Գալիցկին է։
2008 թվականի փետրվարին «Կրասնոդար» ֆուտբոլային ակումբը հաջողությամբ լիցենզավորում է անցել Ռուսաստանի Պրոֆեսիոնալ լիգայում և իրավունք ստացել հանդես գալու երկրորդ դիվիզիոնում։ Առաջին պաշտոնական հանդիպումը թիմն անցկացրել է 2008 թվականի ապրիլի 12-ին, Տագանրոգի «Տորպեդո» մարզադաշտում, ոչ ոքի՝ 0:0 խաղալով Կրասնի Սուլինի «Նիկա» ակումբի հետ։ Ակումբի պրոֆեսիոնալ մակարդակում առաջին հաղթանակը կայացել է 2008 թվականի ապրիլի 16-ին, երբ «ցլերը» հաղթեցին Սոչիի «Ժեմչուժինային»։ Թիմում կազմում ընդգրկված էին երիտասարդ ֆուտբոլիստներ։ Մարզիչը Վլադիմիր Վոլչեկն էր՝ ակումբի պատմության մեջ առաջին մարզիչը։
Մրցաշարի արդյունքում ակումբը զբաղեցրել է երրորդ հորիզոնականը, զիջելով «Վոլգարին» և «Բատայսկ-2007»-ին։
Ելք պրեմիեր լիգա
2010 թվականի դեկտեմբերին ակումբի ղեկավարությունը հայտարարեց սերբ մասնագետ Սլավոլյուբ Մուսլինի հետ պայմանագիր կնքելու մասին։ Մուսլինը մինչ այդ հայտնի էր Մոսկվայի "Լոկոմոտիվի" և "Խիմկիի" հետ կատարած աշխատանքով։ Նա կրասնոդարյան ակումբի հետ ստորագրեց պայմանագիր 1,5+1 սխեմայով։ 2011 թվականի հունվարին ակումբը պայմանագիր կնքեց ՌՖՊԼ-ի փորձառու ֆուտբոլիստներ Անջելկովիչի, Միչկովիչի, Դրինչիչի և Ամուսիլաշվիլու հետ։
Այն բանից հետո, երբ «Սատուրն»-ը и «Ամկար»-ը սեփական նապաձեռնությամբ դուրս եկան ՌՖՊԼ-ից, բանավեճ ծավալվեց նրանց հնարավոր փոխարինողների վերաբերյալ։ Հունվարի 25-ին «Կրասնոդար»-ը պաշտոնապես զբաղեցրեց «Սատուրն»-ի տեղը Պրեմիեր-լիգայում։
Ակումբի գույները
Ակումբի հիմնական գույներն են սևը, կանաչը և սպիտակը։
Առաջին տարիները
Ակումբի հովանավորներն են հանդիսանում Constell Group-ը և Nefis-ը, ինչպես նաև «Մագնիտ» ցանցի որոշ մատակարարներ։ 2016 թ. օգոստոսին «Կրասնոդար» ֆուտբոլային և "Meizu"-ն համագործակցության մասին համաձայնագիր են ստորագրել։
Դեբյուտը եվրագավաթներում
Եվրոպայի Լիգա, մրցաշրջան 2014/2015
Գնացել են
* Վարձակալության ** Վարձակալության *** Ազատ գործակալ
Ակադեմիան
Ակադեմիայի որոշ մարզիչներ նախկին պրոֆեսիոնալ ֆուտբոլիստներ են։
Ակումբի գվարդիականները
100 և ավելի խաղ անցկացրած ֆուտբոլիստների ցանկը։ Հաշվարկված են միայն պաշտոնական մրցաշարերի խաղերը (Ռուսաստանի պրեմիեր լիգա, ՌԴ առաջնություններ, Ռուսաստանի գավաթ, ՈւԵՖԱ-ի Եվրոպա լիգա).
Անցկացրած հանդիպումների թվով ռեկորդակիրներ
Ակումբի նախագահ Սերգեյ Գալիցկին հայտարարել է, որ բոլոր ֆուտբոլիստները, ովքեր ակումբի կազմում անցկացնում են100 և ավելի խաղ, կպարգևատրվեն Rolex ժամացույցներով. 2016 թվականի հոկտեմբերի դրությամբ նման ժամացույց է նվիրվել անգամ։
Նշումներ
Կատեգորիա:Ռուսական ֆուտբոլային ակումբներ Կատեգորիա:Ֆուտբոլային ակումբներ այբբենական կարգով
Հուլիսյան օրեր (1917)
Հուլիսյան օրեր, (Июльские дни) հուլիսյան քաղաքական ճգնաժամը Ռուսաստանում, երրորդը ապրիլյան և հունիսյան ճգնաժամերից հետո։ Առիթ ծառայեցին հունիսի վերջի-հուլիսի սկզբի դեպքերը՝ անհաջող դրությունը ռազմաճակատում, հեղափոխական զորամասերի ցրումը։
Հուլիսի 2 (15)-ին կադետները դուրս եկան բուրժուական ժամանակավոր կառավարության կազմից։ Երկրում սրվեց քաղաքական իրավիճակը։ Հուլիսի 3 (16)-ին Պետրոգրադում տեղի ունեցան տարերային ցույցեր։ Առաջինը ցույցի դուրս եկան 1-ին գնդացրային գնդի զինվորները, որոնց մոտ մեծ էր անարխիստների ազդեցությունը։ Հուլիսի 2 (15)-ին, գաղտնի խորհրդակցության ժամանակ, անարխիստները որոշել էին Պետրոգրադի բանվորներին և զինվորներին հակակառավարական զինված ցույցի կոչել։ Բոլշևիկները դեմ էին զինված ելույթին՝ քաղաքական ճգնաժամը բանակում և գավառում դեռևս չէր հասունացել, և Պետրոգրադը աջակցություն չէր ստանա։ Սակայն, հուլիսի 3 (16)-ի երեկոյան գնդացրորդների կոչին արձագանքեցին Մոսկովյան, Գրենադերական, Պավլովյան, 180-րդ, 1-ին պահեստային գնդերը և 6-րդ սակրավոր գումարտակը, որոնք զինված ցույցի դուրս եկան զենքը ձեռքներին։ Ցուցարարներին միացան Պուտիլովյան և այլ գործարանների բանվորներ։ Ցույցն ընթանում էր «Կորչեն 10 կապիտալիստ մինիստրները», «Ամբողջ իշխանությունը բանվորների և զինվորների դեպուտատների խորհրդին» լոզունգներով։ ՌԽԴԲ (բ)Կ ԿԿ կուսակցության Պետրոգրադի կոմիտեի և զինվորական կազմակերպության հետ հուլիսի 4 (17)-ի գիշերը որոշում կայացրին գլխավորել շարժումը՝ նրան տալով կազմակերպված խաղաղ բնույթ։ Կեսօրին սկսվեց բանվորների, զինվորների և նավաստիների 500 հազարանոց ցույցը։ ՌԽԴԲԿ (բ) ԿԿ շենքի (Կշեսինսկայայի առանձնատան) մոտ ցույցի մասնակիցներին ողջունեց Վլադիմիր Իլյիչ Լենինը՝ կոչ անելով ցուցաբերել ինքնատիրապետում։ 54 խոշորագույն կազմակերպությունների 90 ներկայացուցիչներ Խորհրդայինների ԿԳԿ-ի միացյալ նիստին առաջարկեցին վերցնել ամբողջ իշխանությունը, սակայն Էսէռա-մենշևիկյան ԿԳԿ ցույցը հայտարարեց «բոլշևիկյան դավադրություն» և մերժեց մասսաների պահանջը։ Զինվորական իշխանությունները խաղաղ ցուցարարների դեմ զորք հանեցին։ Ընդհարումներ տեղի ունեցան Լիտեյնի կամրջի, Նևսկի պողոտայի վրա, Սադովայա փողոցում և այլուր։ Սպանվեց 56, վիրավորվեց 650 մարդ։ Հակակառավարական ցույցեր կայացան Մոսկվայում, Իվանո-Վոզնեսենսկում, Օրեխովո-Զուևոյում, Կրասնոյարսկում, Տոմսկում և այլ քաղաքներում։ ՌԽԳԲԿ (բ) ԿԿ հուլիսի 5 (18)-ին դիմում հրապարակեց ցույցը դադարեցնելու մասին։ Կառավարությունն անցավ ռեպրեսիաների։ Հուլիսի 5-6 (18-19)-ին ավերվեցին «Պրավդա»-ի խմբագրությունն ու տպարանը։ Ժամանակավոր կառավարությունը հրաման արձակեց՝ ձերբակալել Լենինին, որը հարկադրված անցավ ընդհատակ։ Ռազմաճակատից Պետրոգրադ ժամանեցին կառավարությանը հավատարիմ զորքեր։ Կառավարական ճգնաժամը խորացավ Գ. Ե. Լվովի հրաժարականով։ Պրեմիեր մինիստր դարձավ Ալեքսանդր Կերենսկին։ Էսէռա-մենշևիկյան խորհրդայինները դարձան բուրժուական կառավարության կցորդներ։ Հուլիսյան օրերով երկիշխանությունը վերջ գտավ։ Լենինի առաջարկությամբ «Ամբողջ իշխանությունը խորհրդայիններին» լոզունգը ժամանակավորապես հանվեց։ Հեղափոխության խաղաղ զարգացումն անհնարին դարձավ։ Իշխանության համար աշխատավորության զինված պայքարը օրակարգի հարց դարձավ։
Կատեգորիա:Ռուսաստանի պատմություն
Ժուրուա (համայնք)
Ժուրուա (Juruá), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի հարավարևմտյան մարզ վարչական մեզոշրջանի մեջ։ Մտնում է միկրո–տնտեսական և վիճակագրական Ժուրուայում։ Բնակչությունը կազմում է 9032 մարդ (2008 թվականի տվյալներով), տարածքը զբաղեցնում է 19,4 հազ. կմ²։
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Ժարդել
Ժարդել Նիվալդո Վիեյրա (Jardel Nivaldo Vieira, ), բրազիլացի ֆուտբոլիստ, Բենֆիկա ֆուտբոլային ակումբի աջ պաշտպան։
Կարիերա
Ժարդելը «Ավաի» ֆուտբոլային ակումբի շրջանավարտ է։ Երիտասարդական թիմի կազմում նա հաղթել է Սանտա Կատարինաի առաջնությունը, որն անցկացվում էր 2003 թվականին նախ պատանեկան, ապա երիտասարդական հավաքականների միջև։ Հիմնական թիմի կազմում մեկ տարի անցկացնելուց հետո, պաշտպանը տեղափոխվել է «Վիտորիա» ակումբ, որտեղ խաղացել է կենտրոնական պաշտպան Ալեքս Սիլվայի հետ ։ Այնտեղ նա անցկացրել է մեկ մրցաշրջան, հաղթելով Բահիաի ֆուտբոլի առաջնությունում։ Հաջորդ տարի Ժարդելը սկսել է «Սանթոս» ակումբի կազմում, որը հաղթել է Սան Պաուլո նահանգի առաջնությունը։ Այդ թիմում նա բարդացրել էր իր լուրջ վնասվածքը, որը ստացել էր «Վիկտորիա» ֆուտբոլային ակումբի կազմում հանդես գալու ընթացքում։ 2006 թվականի վերջում Ժարդելը տեղափոխվեց «Իրատի», ապա վարձավճարով հանդես է գալիս «Ավաի» և «Ժոինվիլ»։ Ավելի ուշ Ժարդելը խաղացել է «Դեպերտիվո Բրազիլում» և «Իտուանոում»
2011 թվականի հունվար 13-ին, Ժարդելը տեղափոխվել է լիսաբոնյան «Բենֆիկա» ակումբ, ակումբի հետ կնքելով 5 տարվա պայմանագիր ։ «Բենֆիկկայում» նրա տրանսֆերը կազմել է 475 հազար եվրո :Առաջին 4 մրցաշրջաններում նա խաղացել է ոչ պարբերաբար, Պորտուգալիայի առաջնությունում ընդհանուր առմամբ անցկացնելով 40 խաղ։ Ընդ որում Ժարդելը դուրս էր գալիս դաշտ գավաթի մրցումներին, ինչպես պորտուգալական, այնպես էլ միջազգային մրցույթներին։ 2014/15 մրցաշրջանում, դարձել է «Բենֆիկայի» գլխավոր պաշտպանը, բոլոր մրցաշարերում անցկացնելով 43 խաղ (31 խաղ առաջնությունում)։ Հաջորդ մրցաշրջանում Ժարդելը դարձել է թիմի կարևորագույն ֆուտբոլիստներից մեկը, անցկացնելով 44 խաղ և դառնալով 5 գոլի հեղինակ։ «Բենֆիկայի» կազմում Ժարդելը 3 անգամ դարձել է Պորտուգալիայի ֆուտբոլի առաջնության չեմպիոն (2013/14, 2014/15, 2015/16), 4 անգամ Պորտուգալական լիգայի գավաթի դափնեկիր (2011, 2012, 2014, 2015), 1 անգամ Պորտուգալիայի գավաթի դափնեկիր (2013/14) և 1 անգամ Պորտուգալիայի սուպերգավաթի դափնեկիր (2014)։
Ձեռքբերումներ
«Վիտորիա (Սալվադոր)» Սանթոս
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Սանտոսի ֆուտբոլիստներ Կատեգորիա:Բենֆիկայի ֆուտբոլիստներ
La mamma (երգ)
La Mamma («Մաման»), ֆրանսահայ աշխարհահռչակ երգիչ Շառլ Ազնավուրի՝ 1962 թվականին ֆրանսիացի պոետ Ռոբեր Գալլի բանաստեղծության խոսքերով հորինած և կատարած հիթային երգը ։
Թեմա
La Mamma երգը սիրված մոր մասին է, որին կյանքի վերջին ժամերին սատարելու են գալիս հարազատները, մտերիմները...
Ֆրանս Գալլը՝ երգի տեքստի հեղինակ Ռոբեր Գալլի դուստրը, պատմում է. «Հիշում եմ՝ փոքրիկ աղջնակ էի, երբ համերգի ժամանակ Շառլ Ազնավուրի հետ կատարեցի La Mamma անչափ հուզիչ երգը։ Ինձ թվում էր, թե այդ պահին իմ կողքին էին երգի բանաստեղծական տեքստի հեղինակ հայրս և նրա մայրիկը՝ իմ թանկ տատիկը, որն իր ապրած կյանքով, իր հոգու ջերմությամբ և իր մահով ներշնչել էր հորս՝ գրելու այդ բանաստեղծությունը»։
Պատմություն
Շառլ Ազնավուրը «La mamma»-ն առաջին անգամ կատարել և ձայնագրել է 1962 թվականին՝ իր երգերի 1963 թվականին թողարկվելիք ալբոմի համար։ Երգը որպես սինգլ առաջին անգամ թողարկվել է 1963 թվականի սկզբներին, Les Compagnons de la chanson երաժշտախմբի կատարմամբ, որը ֆրանսիական հիթ-շքերթում զբաղեցրել է 80-րդ տեղը ։ Բայց շուտով (1964 թվականի փետրվարին) թողարկվել է Ազնավուրի կատարման տարբերակը, որը շատ կարճ ժամանակամիջոցում զբաղեցրել է առաջին տեղը և երկար ժամանակ պահպանել այդ բարձր տեղը հիթ-շքերթում։ «La mamma»-ի ազնավուրյան կատարումը 1964 թվականին առաջնակարգ տեղեր է գրավել նաև Բելգիայում, Իտալիայում և այլ երկրներում։ Այն դարձել է Շառլ Ազնավուրի առաջին երգը, որի վաճառքի ցուցանիշը հատել է մեկ միլիոն օրինակի սահմանագիծը ։
Հիթ-շքերթներ
(La Mamma երգի ազնավուրյան կատարման՝ տարբեր երկրների 1963-1965 թվականների հիթ-շքերթներում զբաղեցրած տեղերը )
Արտաքին հղումներ
Կատեգորիա:Շառլ Ազնավուրի երգեր
Կարինա Կապուր
Կարինա Կապուր (հինդի` करीना कपूर, ամուսնական անունը` Կարինա Կապուր Խան, ), հնդիկ դերասանուհի։ Կապուրների դերասանական դինաստիայի չորրորդ սերնդի ներկայացուցիչներից մեկն է։ Հանդիսանում է Հնդկաստանի ամենաբարձր վարձատրվող դերասանուհիներից մեկը։ Արժանացել է բազմաթիվ պարգևների ու մրցանակների` այդ թվում լավագույն դեբյուտի և Filmfare Awards-ի մրցանակներին։
Կենսագրություն
Կարինա Կապուրը ծնվել է դերասան Ռանդհիր Կապուրի և դերասանուհի Բաբիտայի ընտանիքում։ Հանրահայտ Ռաջ Կապուրի թոռնուհին է։ Դերասաններ Ռիշի Կապուրն ու Ռաջիվ Կապուրը նրա հորեղբայրներն են։ Կարինա Կապուրի ավագ քույրը դերասանուհի Կարիսմա Կապուրն է։ Սկզբնական կրթությունը Կարինան ստացել է մասնավոր դպրոցում, այնուհետև Մումբայի քոլեջներից մեկում։ Եռամսյա դասընթաց է անցել Հարվարդի համալսարանում, որից հետո սովորել է իրավաբանական քոլեջում։ Մեկ տարի անց ստացել է դերասանի մասնագիտական կրթություն։
Կարինա Կապուրի կինոդեբյուտը կայացել է 2000 թվականին նկարահանված «Մերժվածները» կինոնկարում, որտեղ նրա խաղընկերը Աբհիշեկ Բաչչանն էր։ Այդ ֆիլմում կատարած դերի համար նա արժանացել է Filmfare Award-ի մրցանակին՝ կանացի լավագույն դեբյուտային դերի համար։ Նրա հաջորդ՝ «Սիրո հմայքը» (2001 թ.) կինոնկարը միանգամից ճանաչում բերեց դերասանուհուն։ 2001 թվականին նկարահանված պատմական «Կայսրը» ֆիլմը, որտեղ Կարինան կատարել է գլխավոր հերոսուհու դերը, ցուցադրվել է Վենետիկի և Տորոնտոյի կինոփառատոներում։ Նույն թվականին Կարան Ջոհարի նկարահանած «Եվ թախծի, և ուրախության մեջ» կինոնկարը մեծ հաջողություն ունեցավ արտասահմանում։ 2009 թվականին նկարահանված «3 ապուշներ» կինոնկարը ընդունվեց ջերմությամբ և չորս տարի շարունակ համարվում էր ամենաշահութաբեր ֆիլմը՝ հավաքելով Հնդկաստանում մոտ 36 միլիոն դոլար, իսկ համաշխարհային կինոշուկայում ` 20 միլիոն դոլար։ Այդ ընթացքում Կարինան վաստակել է այնպիսի տիտղոսներ, ինչպիսիք են «ոճի սրբապատկեր» և «Ասիական ամենասեքսուալ կին»։ 2011 թվականին նա արժանացել է «Բոլիվուդի ամենաշատ պահանջարկ ունեցող դերասանուհի» մրցանակին։
Անձնական կյանքը
2004 թվականից՝ երեք տարի շարունակ Կարինան հանդիպում էր դերասան Շահիդ Կապուրի հետ, սակայն 2007 թվականից նա սիրավեպ սկսեց դերասան Սաիֆ Ալի Խանի հետ, ով մինչ այդ ամուսնացած էր եղել դերասանուհի Ամրիտա Սինգհի հետ և ուներ երկու երեխա։ 2012 թվականին Կարինա Կապուրն ու Սաիֆ Ալի Խանն ամուսնացել են։
Ծանոթագրություններ
Կատեգորիա:Հնդիկ դերասանուհիներ Կատեգորիա:Հնդիկ կինոդերասաններ
Վարդան Արամյան
Վարդան Սարիբեկի Արամյան, ՀՀ պետական գործիչ, ՀՀ Ֆինանսների նախկին նախարար։
Ծանոթագրություններ
Կատեգորիա:ՀՊՏՀ շրջանավարտներ Կատեգորիա:Հայ տնտեսագետներ Կատեգորիա:ՀՀ պետական գործիչներ Կատեգորիա:Անանիա Շիրակացու մեդալակիրներ Կատեգորիա:Տնտեսագիտության թեկնածուներ Կատեգորիա:ՀՀԿ անդամներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կարաուարի
Կարաուարի (Carauari), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի հարավարևմտյան մարզ վարչական մեզոշրջանի մեջ։ Մտնում է միկրո–տնտեսական և վիճակագրական Ժուրուայում։ Բնակչությունը կազմում է 25110 մարդ (2007 թվականի տվյալներով), զբաղեցնում է 25324 կմ² տարածք։
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր
Դիլարա Կազիմովա
Դիլարա Կազիմովա (ադրբեջաներեն՝ Dilarə Kazımova, ), ադրբեջանցի երգչուհի և դերասանուհի։ 2014 թվականի մայիսին նա իր «Start a Fire» երգով ներկայացրել է Ադրբեջանը Եվրատեսիլ 2014 երգի մրցույթին Կոպենհագենում, Դանիա ։ Մրցույթի քվեարկության արդյունքում նա զբաղեցրել է 22-րդ հորիզոնականը։
Ծանոթագրություններ
Կատեգորիա:Ադրբեջանցի երգչուհիներ Կատեգորիա:1984 ծնունդներ Կատեգորիա:Մայիսի 20 ծնունդներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:«The Voice» հեռուստաշոուի մասնակիցներ Կատեգորիա:21-րդ դարի երգչուհիներ
Էդուարդ Սեյմուր, Սոմերսեթի 1-ին դուքս
Էդուարդ Սեյմուր, Սոմերսեթի 1-ին դուքս (Edward Seymour, the 1st Duke of Somerset; )՝ Էդուարդ VI թագավորի հորեղբայրը, Անգլիայի ռեգենտը (լորդ-պրոտեկտոր) 1547-1549 թվականներին։
Հենրի VIII-ի օրոք
Ուիլթշիրից սըր Ջոն Սեյմուրի և Մարգարեթ Ուենթվորթի որդին՝ Էդուարդ Սեյմուրը, այն բանից հետո, երբ իր քույր Ջեյն Սեյմուրը 1536 թվականին դարձավ Հենրի VIII–ի երրորդ կինը, ստացավ Բոշամպի վիկոնտ տիտղոսը (նույն տարում), իսկ 1537 թվականին՝ Ջեյնի երկար սպասված ժառանգորդ, ապագա Էդուարդ VI-ի ծնվելուց երեք օր անց՝ Հարթֆորդի կոմսի տիտղոսը։ Թագուհու մահից հետո Էդուարդը և նրա եղբայր Թոմաս Սեյմուրը շարունակում էին ազդեցիկ դեմքեր մնալ Հենրիի պալատում։ Նրա օրոք Հարթֆորդի կոմսը լորդ–ծովակալ էր (1542-1543), ապա 1544-1550 թվականների անգլո-ֆրանկո-շոտլանդական պատերազմի ընթացքում մասնակցել է դեպի Շոտլանդիա (1544) մի քանի ռազմական արշավանքների՝ ավերելով Շոտլանդիայի սահմանային քաղաքները, վանքերն ու եկեղեցիները, և 1546 թվականին՝ Բուլոն-սյուր-Մերի պաշտպանությանը։
Իշխանության գալը
Հենրի VIII-ի մահից հետո ներում շնորհվեց թագավորի կողմից մահվան դատապարտված Նորֆոլկի դուքսին, որը փրկվեց միայն այն պատճառով, որ թագավորը մահացավ մահատժին նախորդող գիշերը ։ Սակայն նրա հողերի բռնագրավման մասին խորհրդարանի որոշումը պահպանվեց (դրանք օգտագործվել են Սեյմուրի կողմից՝ մեծատոհմիկ աստիճանավորներին կաշառելու համար), իսկ ինքը՝ դուքսը, բանտարկված մնաց Թաուերում Էդուարդ VI–ի ողջ թագավորության ընթացքում, որտեղից դուրս եկավ միայն Մարի I–ի օրոք։ Սեյմուրը ստացավ Նորֆոլկի՝ լորդ-գանձապետի և լորդ-մարշալի երկու պաշտոնները։
Շոտլանդական պատերազմ
Պրոտեկտորի խոշոր ձեռնարկումը սկզբում Շոտլանդիայի հետ պատերազմի հաջող շարունակությունն էր ։ Նա կրկին անձամբ գլխավորեց իր զորքի արշավը դեպի Լոթիան և 1547 թվականի սեպտեմբերի 10-ին Փինքիի ճակատամարտում ջախջախեց շոտլանդական ռեգենտ Արրանի կոմսին, որից հետո Շոտլանդիայում կայազորներ տեղադրեց՝ ընդհուպ մինչև Դանդի ։ Սակայն ամբողջ երկիրը գրավել անգլիացիներին այդպես էլ չհաջողվեց, իսկ շոտլանդացիները թարմացրեցին Ֆրանսիայի հետ Հին միությունը ՝ Փարիզ ուղարկելով իր մանկահասակ թագուհի Մարիա Ստյուարտին, ով նշանված էր դոֆինի՝ ապագա Ֆրանցիսկ II–ի հետ ։ Ֆրանսիացիները օգնական ուժեր ուղարկեցին Էդինբուրգը պաշտպանող շոտլանդացիներին, իսկ Թվիդի մոտ պահվող մեծ կայազորները թագավորական գանձարանի վրա բավականին թանկ արժեցան։ 1549 թվականի օգոստոսին Ֆրանսիան գրոհեց Բուլոնը, ինչը ստիպեց ռեգենտին զորքերը դուրս բերել Շոտլանդիայից ։ Արդեն 1550 թվականին Սոմերսեթի անկումից հետո պատերազմն ավարտվեց Բուլոնյան հաշտությամբ։
Եկեղեցական բարեփոխումներ
Սոմերսեթի դուքսը շարունակել է Հենրի VIII-ի բարեփոխիչ եկեղեցական քաղաքականությունը՝ ի համեմատություն կաթոլիկության պատարագային տարբերությունները ներմուծելով Անգլիայի եկեղեցում ։ Այդ հարցում նրան գործուն կերպով օգնում էին երիտասարդ թագավորը, որն ակտիվորեն հետաքրքրվում էր եկեղեցական գործերով, և արքեպիսկոպոս Թոմաս Կրանմերը։ 1547 թվականին սկիզբ դրվեց «ըստ երկու տեսակի» հաղորդությանը։ 1549 թվականին քահանաներին թույլատրվեց ամուսնանալ։
1549 թվականին ներդրվեց Կրանմերի կազմած Ընդհանուր աղոթքների գիրքը, որը պարունակում էր բացառապես անգլերեն լեզվով տեքստեր։ Այս գիրքը փոքր փոփոխություններով օգտագործվում է Անգլիայի եկեղեցիներում մինչ օրս։ Պաշտամունքի ժամանակ հատուկ ուշադրություն սկսվեցին դարձնել Աստվածաշնչի ընթերցանությանը։
Շոտլանդական պատերազմի արդյունքում գրավյալ տարածքի զգալի մասը հակվել էր բողոքականությանը, ինչը խթանել էր Շոտլանդիայում ռեֆորմացիայի կամավոր տարածմանը։
Ներքին անհաջողություններ
Այդ ընթացքում Անգլիայում ինքնապետական Սոմերսեթը իր սեփական ընտանիքում բախվեց վտանգավոր ընդդիմության հետ ։ Հենրի VIII-ի այրու՝ Եկատերինա Պարրի հետ ամուսնացած նրա եղբայրը՝ Թոմաս Սեյմուրը, սկսել էր հավակնել եղբորորդու նկատմամբ խնամակալությանը և համոզել էր տղային պաշտոնանկ անել պրոտեկտորին ։ Դրա համար Թոմասը Էդուարդին գրպանի փող էր խոստացել ։ Եկատերինա Պարրի մահից հետո 1548 թվականին Թոմասը սկսեց հարսնախոսել արքայի 15-ամյա քրոջը՝ Ելիզավետային։ 1549 թվականի հունվարին Սոմերսեթի դուքսը, մտահոգված լինելով եղբոր հավակնություններով, պատանի թագավորի աջակցությամբ հրամայեց ձերբակալել Թոմասին՝ հրապարակավ հայտարարելով թագավորին կաշառելու փորձերի մեջ ։ 1549 թվականի մարտի 20-ին Թոմաս Սեյմուրը մահապատժի ենթարկվեց առանց դատարանի, խորհրդարանական ակտով ։
Անկում
Ֆրանսիայի ապստամբությունն ու հարձակումը հասարակության կողմից ընկալվեցին որպես պրոտեկտորի անձնական անհաջողություններ։ Սեպտեմբերի վերջին Գաղտնի խորհուրդը որոշեց նրա դեմ հանդես գալ միասնական ճակատով։ Հոկտեմբերի 1-ին Սոմերսեթը, զգալով վտանգը, թագավորին տարավ Վինձորի դղյակ և թռուցիկ հրապարակեց, որը հայտարարում էր, որ թագավորն ու պետությունը վտանգի մեջ են ։ Դա նրան չօգնեց. հավաքված Գաղտնի խորհուրդը միաձայն դատապարտեց ռեգենտի գործողությունները, հայտարարեց, որ իր իշխանությունը գալիս է Խորհրդից, այլ ոչ թե Հենրիի կտակից, և հրամայեց Սոմերսեթին զրկել ռեգենտությունից և ձերբակալել նրան։ Հոկտեմբերի 11–ին Վինձորում նրան կալանավորեցին, տեղափոխեցին Թաուեր, իսկ 12-ամյա թագավորը միացավ հորեղբոր դեմ մեղադրանքներին․ «սնափառություն, հարստացում իմ գանձարանից, անխոհեմ պատերազմներ՝ իմ պատանեկության տարիներին, Նյու–Հեյվենի կողմից արհամարհանք, սեփական կարծիքին հետևել և իր անունից գործել, և այլն։» ։
Ազատագրում, նոր ձերբակալություն և մահ
1550 թվականի փետրվարին Գաղտնի խորհրդի առաջնորդ դարձավ Ջոն Դադլին։ Նա Սոմերսեթին ազատեց Թաուերից և վերադարձրեց Գաղտնի խորհուրդ, իսկ Դադլիի որդին ամուսնացավ Սեյմուրի դստեր հետ։ 1551 թվականի հոկտեմբերին նախկին պրոտեկտորը կրկին կալանավորվեց դավադրությունների և իշխանությունը վերադարձնելու փորձի մեղադրանքով, և դատարանի կողմից դատապարտվեց ոչ թե որպես դավաճան, այլ քրեական հանցագործության համար (ֆելոնիա) և զրկվեց դքսական տիտղոսից (իր հերթին, Սոմերսեթի ձերբակալությունից քիչ առաջ Նորթումբերլենդի դքսի տիտղոսը ստացել էր ինքը՝ Դադլին, ինչը կտրուկ ուժեղացրել էր նրա ազդեցությունը թագավորի վրա)։ 1552 թվականի հունվարի 22-ի առավոտյան Սեյմուրին գլխատեցին Թաուերի բլրի վրա ։ Մահապատժի ենթարկվածի մարմինը թաղվել է Սուրբ Պետրոսի մատուռում։
Սերունդ
Էդուարդ Սեյմուրն ամուսնացել է երկու անգամ՝ 1527 թվականին Քեթրին Ֆիլլոլի (որի հետ ամուսնալուծվել է) և 1530-ականների սկզբին՝ Աննա Սթենհոուփի հետ։
Առաջին ամուսնությունից նա ունեցել է որդիներ Ջոնին (1527-1552), ով հոր հետ բանտարկվել է Թաուերում և այնտեղ էլ մահացել է, և, սըր Էդուարդին (1529—1593)։ Ծնողների ամուսնալուծությունից հետո նրանք հայտարարվեցին ապօրինի, բայց հետագայում կրկին օրինականացվեցին։
Երկրորդ ամուսնությունից Սեյմուրն ունեցել է չորս որդի և վեց դուստր՝
Նրա որդիներից ոչ մեկը չի ժառանգել դքսական տիտղոսը, քանի որ հայրը դրանից դատարանով զրկվել էր։ Երկրորդ ամուսնությունից Սեյմուրի ժառանգին (Հարթֆորդի կոմսի թոռանը)՝ Ուիլյամին (1588-1660), մահից առաջ Չարլզ II-ի կողմից Վերականգնման ժամանակ Ստյուարտներին մատուցված ծառայությունների համար վերադարձվեց Սոմերսեթի դքսի տիտղոսը։ Այդ գիծը ընդհատվեց 1750 թվականին, որից հետո դուքս են դարձել շերիֆ Էդուարդի ժառանգները, որոնք մեկուկես դար կրում էին միայն բարոնետների տիտղոսը։ Այս ցեղը գոյություն ունի նաև ներկայումս։ Սեյմուրների տոհմի կրտսեր անտիտղոս ճյուղերից էր սերում դիվանագետ Հորաս Սեյմուրը։
Կերպարը մշակույթի մեջ
Էդուարդ Սեյմուրի կերպարը գրական համբավ է ստացել Մարկ Տվենի «Արքայազնը և աղքատը» վեպի շնորհիվ, որտեղ նա ներկայացվել է լորդ Գերտֆորդի անվան տակ։ Վեպի որոշ էկրանավորումներում ներկայացված է որպես գլխավոր ախոյան։
Գրականություն
Կատեգորիա:Մահապատժի ենթարկված քաղաքական գործիչներ Կատեգորիա:Անգլիայի քաղաքական գործիչներ Կատեգորիա:Կապիչի շքանշանի ասպետներ
Relapse
Relapse (ռեցիդիվ), ամերիկացի ռեփեր Էմինեմի վեցերորդ ստուդիական ալբոմը՝ հրապարակված 2009 թվականի մայիսի 18-ին Universal լեյբլում։ Առաջին շաբաթում Relapse-ը սահմանել է ռեկորդ՝ վաճառվելով ավելի քան 1 000 000 օրինակով ամբողջ աշխարհում ։ Նաև ալբոմը դարձել է համար 1-ը Billboard հիթ-շքերթում 608 000 օրինակով ԱՄՆ-ում առաջին շաբաթվա ընթացքում ։ Տվյալ պահին ալբոմի վաճառքը կազմել է 2 միլիոն վաճառված օրինակ ԱՄՆ-ում և ավելի քան 5 միլիոն օրինակ ամբողջ աշխարհում։ Թողարկման շարունակությունը Relapse 2 անունով, ի սկզբանե պլանավորվել էր 2009 թվականի վերջին ։ Amazon.com կայքում հաղորդագրություն է հայտնվել այն մասին, որ ալբոմի թողարկումը նախատեսված է 2009 թվականի նոյեմբերի 16-ին, բայց հետո Էմինեմի մենեջեր Փոլ Ռոզենբերգը հերքել է այդ տեղեկությունը։
2009 թվականի դեկտեմբերի 21-ին թողարկվել է ալբոմի վերահրատարակությունը, որը կոչվել է Relapse: Refill, յոթ բոնուսային երգերից, որոնցից հինգը սկզբից չէին հրատարակվել։ Relapse 2-ը, համաձայն NME-ի, սպասվել էր 2010 թվականին, բայց հետո ալբոմի անվանումը դարձել է Recovery :
Ալբոմի անվանումը
2008 թվականի սեպտեմբերի 30-ին Sha Money XL-ը իր բլոգում առաջարկել է սպասել Էմինեմի նոր՝ The Empack ալբոմին 2008 թվականին ։ Հետո ինֆորմացիան փոխվել և դարձել է The Empact:
Քենդալ Շմիդթ
Քենդալ Ֆրենսիս Շմիդթ (Kendall Francis Schmidt, ), ամերիկացի դերասան և երգիչ։ Առավել հայտնի է Nickelodeon հեռուստաալիքով ցուցադրված «Դեպի մեծ ժամանակներ» սերիալում կատարած Քենդալի դերով, ինչպես նաև ամերիկյան Big Time Rush խմբի չորս մասնակիցներից մեկն է, որը ստեղծվել է 2009 թվականին։
Կենսագրություն
Քենդալ Ֆրենսիս Շմիդթը ծնվել է 1990 թվականի նոյեմբերի 2-ին Կանզաս նահանգի Ուիչիտո քաղաքում՝ Քենթա և Քեթի Շմիդթների ընտանիքում։ Մեծացել է Անդովերայի մոտակայքում։ Իր երկրորդ անունը Քենդալը ստացել է տատիկի պատվին։ Նա ունի երկու ավագ եղբայր՝ Քենեթը և Քեվինը․ երկուսն էլ դերասաններ են։ Քենեթը նաև երգիչ է, իսկ Քեվինը՝ ռեժիսոր։ Շմիդթների ընտանիքում յուրաքանչյուր երեխա ունի մականուն, կապված այս առանձնահատկության հետ․ Քենդալին անվանում են Ք3, Քեվինին՝ Ք2, իսկ Քենեթին՝ Ք1։ Երբ Քենդալը փոքր էր ամեն տարվա վեց ամիսը անցկացնում էր Կալիֆոռնիայում՝ մոր հետ։
Քանի որ Քենդալի երկու եղբայրներն էլ դերասաններ էին, Քենդալը, նայելով նրանց, նույնպես որոշեց դերասան դառնալ։ Ամեն ինչ սկսվեց «պարզ զվարճանքից», բայց շուտով կրտսեր Շմիդթն իսկապես հետաքրքրվեց զվարճանքի արդյունաբերությամբ։ Քենդալը հիշում է.«Իմ առաջին դերասանական փորձը տեղի է ունեցել Chex եգիպտացորենի փաթիլների գովազդի նկարահանումների ժամանակ՝ իմ եղբայրների հետ միասին։ Թեև մենք անցել ենք լսումները առանձին, այնուամենայնիվ ստացանք եղբայրների դերը»։
Երբ նա 10 տարեկան էր, նրա ընտանիքը Կանզասից տեղափոխվեց Կալիֆոռնիա։ Այնտեղ Շմիդթը դերեր է ստացել այնպիսի նախագծերում, ինչպիսիք են General Hospital-ը, Titus-ը, Raising Dad-ը, Gilmore Girls-ը, CSI: Miami-ը, ER-ը, Mad TV-ը, Frasier-ը, Phil of the Future-ը, Without a Trace-ը և Ghost Whisperer-ը։ Մեծ էկրաններին հայտնվել է Minority Report, AI and Lions Gate’s According to Spencer ֆիլմերում կատարած դերերով։
Բացի դերասանական արվեստից, Քենդալը պաշտում է երաժշտությունը։ Մոտ 3 տարի սովորել է կիթառ նվագել և փորձել է երգել՝ մոր մեքենայում երգելուց մինչև ստուդիայում ձայնագրելը։ Ոգեշնչվելով իր սիրելի խմբերից՝ Taking Back Sunday և Incubus, մինչ օրս Շմիդթը գրում է իր սեփական երաժշտությունը։ Ոգեշնչման մեկ այլ աղբյուր նա գտնում է ընտանիքում։ «Դեպի մեծ ժամանակներ» սերիալում Քենդալի դերը ստացել է իր երաժշտության շնորհիվ։ Նրան միշտ թվացել է, թե երաժշտության մեջ նա ավելի լավ է, քան դերասանությունում, բայց եթե նա կարող է համատեղել այս և այն, նա հաջողակ է։ Քենդալը սիրում է ժամանակ անցկացնել ընկերների հետ, զբաղվել ալպինիզմով, սքեյթբորդինգով կամ ճամփորդել։ Շմիդթը տանը մի ամբողջ կենդանաբանական այգի ունի՝ երկու շուն (Ջասպերը և ֆրանսիական բուլդոգ Սիսսին), կատու, թռչուն, աֆրիկյան ընձառյուծային կրիա Օսկարը, պիթոն Վալենտինոն և Յումի գաճաճ խոզը։ Քենդալն ունի նաև հարազատ զարմուհի՝ Մաքքենզի Ֆոյը։
Կարիերա
Շմիդթը դերասանական կարիերան սկսել է 5 տարեկանում՝ հայտնվելով Չեքս առևտրային ալիքում։ Երբ նա 10 տարեկան էր, նրա ավագ եղբայրները նկարահանվում էին Սթիվեն Սփիլբերգի ֆիլմում։ Նա իր ծննդյան օրը տոնում էր հեռուստատեսությունում, և Սփիլբերգը նրան անակնկալ մատուցեց՝ տոնական տորթ, որը զարդարված Էր «Աստղային պատերազմների» կերպարներով։ 2009 թվականի կեսերին Շմիդթը ստացավ Քենդալ Նայթի դերը` «Դեպի մեծ ժամանակներ» սերիալում, որը ցուցադրվում էր «Nickelodeon» ալիքով։ Շոուի տեսագրությունը 7,1 մլն դիտում է հավաքել և սերիալը մտել է Նիկելոդեոնի ռեկորդների մեջ՝ որպես ամենադիտված։ Այնուհետև Շմիդթը դարձել է Big Time Rush (Բիգ Թայմ Ռաշ) փոփ-ռոք պարային խմբի մասնակից Լոգան Հենդերսոնի, Ջեյմս Մասլոուի և Կառլոս ՊենաՎեգայի հետ միասին։ Խումբը մեծ հաջողություն է վայելում։ Նրա առաջին խումբը կոչվում էր Lovers Make Liars և նրանց առաջին երաժշտական սկավառակը կոչվում էր «Warped Tour»։ Այդ ժամանակից ի վեր Քենդալը սկսել է իր ընկեր երաժիշտ Դասթին Բելթի հետ աշխատել նախագծի վրա, որը կոչվում էր Heffron Drive։ ԲԹՌ-ի դեբյուտային ալբոմում կա փոքրիկ բուկլետ, որտեղ Քենդալը շնորհակալություն է հայտնել Taking Back Sunday-ին այն բանի համար, որ նրանք մեծ ազդեցություն են ունեցել խմբի բոլոր անդամների վրա։ 2014 թվականի մարտին Քենդալը Heffron Drive խմբի կազմում թողարկել է նոր «Parallel» սինգլը։ 2014 թվականի սեպտեմբերին՝ շրջագայության ավարտից հետո Heffron Drive-ի կազմում թողարկել է նոր ալբոմ։ Այն իրենից ներկայացնում է փոփ, ռոք և էլեկտրո հնչյունների բարդ խառնուրդ, միաժամանակ կապելով ակուստիկ մեխանիզմներով։ Ալբոմը հայտնվել է դարակներում շրջագայությունից հետո, որը մեկնարկել է օգոստոսի 30-ին Ատլանտայում։ 2015 թվականի ապրիլի 28-ին թողարկել է Happy Mistakes ալբոմի ակուստիկ տարբերակը՝ Heffron Drive-ի կազմում։ Այնուհետեւ YouTube-ում տեսանյութ է հրապարակել ի պաշտպանություն Happy Mistakes-ի հիմնական ուղու։ Ինչպես նաև ալբոմի թողարկումից մի քանի շաբաթ առաջ թողարկվել է Art of Moving On երգի տեսահոլովակը։ Նախատեսվում է ևս 5 տեսահոլովակ՝ ի պաշտպանություն ալբոմի և ոչ մեծ շրջագայության՝ բոլորը Heffron Drive-ի կազմում։ Մայիսի 14-ին թողարկվել է Սոֆիա Ռեյեսի «Conmigo (Rest of Your Life)» տեսահոլովակը, որին մասնակցել է Քենդալը։